Ίδρυση Εργαστηρίων στο Τμήμα Πληροφορικής του Οικονομικού Πανεπιστημίου Αθηνών και καθορισμός του εσωτερικού τους κανονισμού.Ίδρυση Εργαστηρίων Ιδρύονται στο Τμήμα Πληροφορικής του Οικονομικού Πανεπιστημίου Αθηνών τα εξής Εργαστήρια: α) Εργαστήριο Πληροφοριακών Συστημάτων και Βάσεων Δεδομένων το οποίο εξυπηρετεί εκπαιδευτικές και ερευνητικές ανάγκες στα εξής γνωστικά αντικείμενα: Ανάλυση και Σχεδίαση Συστημάτων, Τεχνολογία Λογισμικού (μελέτη και ανάπτυξη μεθόδων τεχνικών και εργαλείων για την παραγωγή υψηλής ποιότητος λογισμικού), Βάσεις Δεδομένων Συστήματα Πολυμέσων, Αυτοματοποιημένα Εργαλεία Παραγωγής Πληροφοριακών Συστημάτων. β) Εργαστήριο Τεχνητής Νοημοσύνης και Συστημάτων Στήριξης Αποφάσεων το οποίο εξυπηρετεί εκπαιδευτικές και ερευνητικές ανάγκες στα εξής γνωστικά αντικείμενα: Τεχνητή Νοημοσύνη, Έμπειρα Συστήματα, επεξεργασία Φυσικής Γλώσσας, Νευρωτικά Δίκτυα, Συστήματα Κατανεμημένης Τεχνητής Νοημοσύνης, συστήματα Στήριξης Αποφάσεων και Διοικητικής επιστήμης, Συστήματα Στήριξης Αποφάσεων για Ομάδες, Επιχειρησιακή Έρευνα/προσομοίωση, Οικονομετρικά Υποδείγματα Αποφάσεων, Ευφυή Πληροφοριακά Συστήματα Διοίκησης. γ) Εργαστήριο Συστημάτων Υπολογιστών και Επικοινωνιών το οποίο εξυπηρετεί τις εκπαιδευτικές και ερευνητικές ανάγκες στα εξής γνωστικά αντικείμενα: Κατανεμημένα Συστήματα - Κατανεμημένα Λειτουργικά συστήματα, Δίκτυα Υπολογιστών - Μετάδοση δεδομένων - Επικοινωνίες, Αρχιτεκτονικές Υπολογιστικών Συστημάτων, Συστήματα Επικοινωνίας ανθρώπου υπολογιστή - Γραφικά Υπολογιστών -Πολυμέσα, Επιστημονικοί Υπολογισμοί - Παράλληλη Επεξεργασία, εκπαιδευτικό Λογισμικό.Εξωτερικός Κανονισμός Κάθε εργαστήριο του προηγούμενου άρθρου λειτουργεί σύμφωνα με όσα ορίζονται στα επόμενα άρθραΚάθε εργαστήριο έχει ως αποστολή: Την κάλυψη σε προπτυχιακό και μεταπτυχιακό επίπεδο των διδακτικών αναγκών του Τμήματος Πληροφορικής, καθώς και των άλλων Τμημάτων του Οικονομικού Πανεπιστημίου Αθηνών σε θέματα που εμπίπτουν στα γνωστικά αντικείμενα όπως αυτά προσδιορίζονται στο άρθρο 1 Την ανάπτυξη εκπαιδευτικών, ερευνητικών και συναφών δραστηριοτήτων, σύμφωνα με τις γενικές αρχές και τον κανονισμό έρευνας του Οικονομικού Πανεπιστημίου Αθηνών Την κάθε μορφής συνεργασία με κέντρα ερευνών και ακαδημαϊκά ιδρύματα, Ελληνικά και Αλλοδαπά, εφόσον οι επιστημονικοί στόχοι συμπίπτουν, συμβαδίζουν και αλληλοσυμπληρώνονται με εκείνους των εργαστηρίων, σε πνεύμα αμοιβαιότητας και συλλογικής εργασίας Την οργάνωση σεμιναρίων, συμποσίων, συνεδρίων, διαλέξεων, καθώς και την πραγματοποίηση δημοσιεύσεων και εκδόσεων Την παροχή υπηρεσιών κατά τα προβλεπόμενα στο Π.Δ. 159/1984 (Α 53). Τη συνεργασία με Δημόσιους φορείς, Οργανισμούς, Ινστιτούτα και ιδιωτικές Εταιρείες με σκοπό να συμβάλλει στη μελέτη και στη λύση τεχνολογικών προβλημάτων της χώραςΠροσωπικό Το προσωπικό κάθε εργαστηρίου απαρτίζεται από μέλη Δ.Ε.Π. του Τμήματος Πληροφορικής που η ειδικότητά τους σχετίζεται με τα γνωστικά αντικείμενα που καλύπτει κάθε εργαστήριο όπως αυτά ορίζονται στο άρθρο 1 του παρόντος διατάγματος καθώς και από μέλη Ε.Δ.Τ.Π. και λοιπό επιστημονικό προσωπικό που τοποθετείται σ αυτό σύμφωνα με τις κείμενες διατάξεις.Διοίκηση - Αρμοδιότητες Κάθε Εργαστήριο διευθύνεται από διευθυντή που είναι μέλος του Διδακτικού Ερευνητικού προσωπικού (Δ.Ε.Π) και ορίζεται με τη διαδικασία του άρθρου 28 παρ. 22 του Ν. 2083/1992. Ο Διευθυντής Εργαστηρίου ασκεί τις αρμοδιότητες που ορίζονται στο άρθρο 7 παρ. 4 του Ν. 1268/82. Καταρτίζει και εισηγείται στη Γενική Συνέλευση του Τμήματος το ετήσιο πρόγραμμα λειτουργίας του Εργαστηρίου και μεριμνά για την τήρησή του Υποβάλλει στη Γενική Συνέλευση του Τμήματος τον ετήσιο απολογισμό των δραστηριοτήτων του Εργαστηρίου Συντονίζει το διδακτικό (προπτυχιακό και μεταπτυχιακό) και ερευνητικό έργο του Εργαστηρίου Μεριμνά για τη στελέχωση του Εργαστηρίου με το αναγκαίο προσωπικό Μεριμνά για την οικονομική διαχείριση των εσόδων του Εργαστηρίου Μεριμνά για την κατανομή των χώρων των εγκαταστάσεων και του εξοπλισμού του Εργαστηρίου Εισηγείται στη γενική Συνέλευση του Τμήματος τους υπεύθυνους αναλωσίμων υλικών και του κινητού εξοπλισμού και Υπογράφει κάθε εξερχόμενο έγγραφο και γενικά είναι υπεύθυνος για την ομαλή λειτουργία του εργαστηρίουΛειτουργία α. Κάθε εργαστήριο λειτουργεί κατά τις εργάσιμες ημέρες και ώρες, σύμφωνα με τον κανονισμό του Πανεπιστημίου. Το ωράριο εργασίας του προσωπικού είναι αυτό το οποίο προβλέπεται για κάθε κατηγορία, σύμφωνα με τις διατάξεις του άρθρου 79 παρ. 6 εδ. α του Ν. 1566/85 (Α 167) του άρθρου 5 παρ. 3 δ του Ν. 2083/1992 (Α 159) και του Υπαλληλικού Κώδικα για το διοικητικό προσωπικό. β. Ο Διευθυντής κάθε εργαστηρίου ενημερώνεται πριν από τη διεξαγωγή κάθε εργασίας που γίνεται στο εργαστήριο, στα πλαίσια ερευνητικού προγράμματος ή άλλου έργου, που έχει αποφασισθεί και καθορίζει μέσα στα πλαίσια της αποστολής του εργαστηρίου την προτεραιότητα στη χρησιμοποίηση οργάνων και χώρων σε περίπτωση που δεν υπάρχει σχετική απόφαση. γ. Οι χώροι, οι εγκαταστάσεις και ο εξοπλισμός του Εργαστηρίου χρησιμοποιούνται κατ αρχήν από το προσωπικό που απασχολείται στο Εργαστήριο και από όσους συνεργάζονται με αυτό το πλαίσιο της αποστολής του Εργαστηρίου. Η χρήση των εν λόγω χώρων, εργαστηρίων και εξοπλισμού από το λοιπό προσωπικό του Τμήματος ή και από προσωπικό άλλων Τμημάτων του Οικονομικού Πανεπιστημίου Αθηνών, είναι δυνατή ύστερα από σχετική έγκριση του Διευθυντή, εφόσον δεν παρεμποδίζονται οι δραστηριότητες του Εργαστηρίου. δ. Στο πλαίσιο της κατά το άρθρο 3 του παρόντος, αποστολής των Εργαστηρίων, ο Διευθυντής καθορίζει τις μονάδες εκείνες του δημοσίου και του ιδιωτικού τομέα με τις οποίες συμβάλλεται ή συνεργάζεται το κάθε Εργαστήριο για την εκπόνηση συγκεκριμένων ερευνητικών προγραμμάτων για τη διεξαγωγή συναφών μελετών και για την εν γένει παροχή υπηρεσιών προς τους φορείς αυτούς. ε. Για κάθε ερευνητικό πρόγραμμα και για κάθε μελέτη που αναλαμβάνεται από το οικείο Εργαστήριο ορίζεται ένας επιστημονικός υπεύθυνος μεταξύ των μελών Δ.Ε.Π. που απασχολούνται στο Εργαστήριο και ενημερώνεται σχετικά η Γενική Συνέλευση. στ. Με εισήγηση του Διευθυντή στα αρμόδια όργανα του Οικονομικού Πανεπιστημίου Αθηνών είναι δυνατή η απασχόληση, σύμφωνα με τις κείμενες διατάξεις, διακεκριμένων επιστημόνων και ειδικών, αναγνωρισμένου κύρους, για την ενίσχυση των διδακτικών ερευνητικών και λοιπών δραστηριοτήτων του κάθε Εργαστηρίου. Ο Διευθυντής μπορεί να αναθέτει σε μέλος Ε.Δ.Τ.Π. τη διοικητική και γραμματειακή υποστήριξη του Εργαστηρίου.Πόροι Πόροι κάθε Εργαστηρίου είναι: α) Ετήσια επιχορήγηση από τον τακτικό προϋπολογισμό, ή τον προϋπολογισμό Δημοσίων Επενδύσεων ή την ίδια περιουσία του Πανεπιστημίου σύμφωνα με την διαδικασία του άρθρου 8 του Ν. 1268/82. β) Κληρονομιές, κληροδοτήματα, δωρεές και κάθε άλλη οικονομική ενίσχυση προς το Οικονομικό Πανεπιστήμιο Αθηνών για τους σκοπούς του Εργαστηρίου. γ) Έσοδα από την παροχή υπηρεσιών σε ιδιώτες και σε κάθε μορφής οργανισμούς κατά τα προβλεπόμενα στο Π.Δ. 159/84. δ) Έσοδα από τη χρηματοδότηση ή την συγχρηματοδότηση ερευνητικών προγραμμάτων ή εξειδικευμένων μελετών από φορείς του δημοσίου ή του ιδιωτικού τομέα ή και από διεθνείς οργανισμούς (Ε.Ε. - UΝΕSCΟ, κ.λ.π.) ή από την Επιτροπή Ερευνών του Οικονομικού Πανεπιστημίου Αθηνών.Τηρούμενα Βιβλία Κάθε Εργαστήριο τηρεί τα εξής βιβλία και στοιχεία: - Πρωτόκολλο εισερχόμενης - εξερχόμενης αλληλογραφίας - Βαθμολόγιο φοιτητών - Αρχείο εγγράφων - Βιβλίο περιουσιακών στοιχείων - Φάκελος οικονομικών στοιχείων κάθε έτους - Κατάλογος επιστημονικών οργάνων, περιοδικών και βιβλίων - Αρχείο Ερευνητικών προγραμμάτων - Φάκελος ανακοινώσεων και δημοσιεύσεων μελών του Εργαστηρίου - Φάκελος παραλαβής και χρέωσης υλικού Κάθε άλλο βιβλίο ή στοιχείο που κρίνεται απαραίτητοΧώρος εγκατάστασης Χώροι κάθε Εργαστηρίου είναι οι χώροι που παραχωρούνται για τη διεξαγωγή του έργου τους και ειδικότερα οι χώροι των ειδικών εγκαταστάσεων με τα όργανα και το λοιπό τεχνικό εξοπλισμό για τη διενέργεια της έρευνας και των εργαστηριακών ασκήσεων. Στο χώρο εγκατάστασης υπάρχει πινακίδα στην Ελληνική και στην Αγγλική γλώσσα με τον τίτλο του Εργαστηρίου και το ονοματεπώνυμο του Διευθυντή. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Διατάγματος.